Lai Ching-te

Lai Čingte (, g. 1959 m. spalio 6 d.), dar žinomas kaip Viljamas Lai (William Lai) – Taivano politikas, parlamento narys (1996–2010 m.), Tainano miesto meras (2010–2017 m.), premjeras (2017–2019 m.), viceprezidentas (2020–2024 m.), šalies prezidentas (kadencija prasidėjo 2024 m. gegužės 20 d.). 

 Biografija 
Lai Čingte gimė Taivane, Naujojo Taipėjaus Vanli rajone 1959 m. spalio 6 d., kalnakasio šeimoje. Studijavo Nacionaliniame Čengkungo universitete ir Nacionaliniame Taivano universitete, o vėliau baigė visuomenės sveikatos magistro studijas Harvardo universitete. Grįžęs į Taivaną pradėjo politinę karjerą: tapo Demokratinės pažangos partijos nariu, 1995 m. rinkimuose laimėjo parlamento rinkimus, po to buvo perrinktas dar tris kartus. Parlamento nario pareigas ėjo iki 2010 m., kuomet buvo išrinktas Tainano miesto meru ir šiose pareigose dirbo iki 2017 m.John F. Copper. Taiwan at a Tipping Point: The Democratic Progressive Party's Return to Power. Lexington Books, 2018, p. 60

2017 m. buvo pakviestas vadovauti ministrų kabinetui, ministro pirmininko pareigas ėjo iki 2019 m. Vėliau priėmė pasiūlymą dalyvauti 2020 m. prezidento rinkimuose Cai Ingven komandoje kaip viceprezidentas. Po sėkmingų rinkimų šias pareigas ėjo visos kadencijos metu iki 2024 m.Vice President Lai, Office of the Pesident, Republic of China (Taiwan) 2023 m. Demokratinė pažangos partija išrinko Lai kaip savo kandidatą būsimiems prezidento rinkimams, kuriuos jis laimėjo 7% persvara prieš artimiausią varžovą.Lai Ching-te will be the next president of Taiwan, The Economist, January 13th 2024

Lai prezidento kadenciją pradėjo 2024 m. gegužės 20 d., jis tapo trečiuoju Demokratinės pažangos partijos prezidentu šalies istorijoje po Čen Šuibian (2000–2008 m.) ir Cai Ingven (2016–2024 m.).

 Galerija 

 Šaltiniai 

Kategorija:Kinijos Respublikos prezidentai